1970-72 दे इर्द-गिर्द "साढ़ा-साहित्य" इच इंदा पैह्ला गीत "दिन ओह् सुहाने जिंदे" छपेआ हा ते मार्च, 1974 इच रेडियो इच इंदी इक कविता बी दिहाती प्रोग्राम इच प्रसारित होई। उ’नें दिनें इच गै इनें "सुखना" नां दी कविता बी लिखी। इसदे अलावा अपने संगियें-साथियें दा मनोरंजन करने आस्तै एह् फुटकर शेऽर बी लिखदे रौंह्दे। नाटकें इच अभिनय करने दा शौक इ’नेंगी शुरू थमां गै ऐ ते इसदी शुरुआत इनें रामलीला थमां कीती दी ऐ।